b'\n_START_ARTICLE_\nVeritas RS\n_START_PARAGRAPH_\nVeritas RS je Veritasov dirkalnik Formule 1 in Formule 2, ki je bil v uporabi med sezonama 1948 in 1954, na prvenstvenih dirkah Formule 1 pa v sezonah 1952 in 1953, ko so z njim dirkali Eugene Chaboud, Roger Loyer, Toni Ulmen, Emile Cornet, Roger Laurent, Johnny Claes, Hermann Roosdorp, Heinz-Gerd J\xc3\xa4ger, Anthony Baring, Anni Roosdorp, Paul Glauser, Jacques Swaters, Karl Kling, Fritz Riess, Honor\xc3\xa9 Wagner, Marcel Masuy, Charles de Tornaco, Theo Helfrich, Ernst Troeltsch, Rudolf Krause, Adolf Brudes, Josef Peters, Paul Westhof, Andr\xc3\xa9 Pilette, Theo Fitzau, Helmut Niedermayr, Jean-Michel Marcy, Olivier Gendebien, Wolfgang Seidel, Hans Herrmann, Melvin Stickney, Oswald Karch, Adolf Lang, Oswald Karch in Erwin Bauer. Skupno so zbrali sto\xc5\xa1tirinajst nastopov na dirkah, na katerih so dosegli devet zmag in \xc5\xa1e enaindvajset uvrstitev na stopni\xc4\x8dke._NEWLINE_Dirkalnik je debitiral na dirki Coupe des Petites Cylindr\xc3\xa9es 1948, kjer je Eugene Chaboud osvojil tretje mesto. Prvo zmago pa je dosegel \xc5\xbee na naslednji dirki Maipokalrennen v sezoni 1949. Dosegel jo je Toni Ulmen, ki je zmagal \xc5\xa1e na dirkah Flugplatzrennen, Velika nagrada N\xc3\xbcrburgringa, Grenzlandringrennen, Solituderennen in K\xc3\xb6lner Kurs, eno zmago pa je dosegel \xc5\xa1e Emile Cornet na dirki za Veliko nagrado Frontieresa, vse na dirkah Formule 2. Ulmen je dosegel \xc5\xa1e edino zmago dirkalnika v sezoni 1950 na dirki Sachsenringrennen in zadnjo zmago za dirkalnik Veritas RS na dirki Grenzlandringrennen v sezoni 1952, v kateri so \xc5\xa1tirje dirka\xc4\x8di nastopili tudi na prvenstveni dirki Formule 1 za Veliko nagrado Nem\xc4\x8dije, ko je najbolj\xc5\xa1i rezultat dosegel Fritz Riess s sedmim mestom, ostali so odstopili. Tudi v sezoni 1953 so \xc5\xa1tirje dirka\xc4\x8di nastopili na dirki za Veliko nagrado Nem\xc4\x8dije, tokrat je bil najuspe\xc5\xa1nje\xc5\xa1i Theo Helfrich z dvanajstim mestom. Dirkalnik je bil zadnji\xc4\x8d uporabljen na dirki Sachsenringrennen 1954, ko je Oswald Karch osvojil tretje mesto.'